ตลาดหุ้นเอเชียทะยานขึ้นเช้านี้ รับคาดการณ์ญี่ปุ่นกระตุ้นเศรษฐกิจ-ข้อมูลจ้างงานสหรัฐ
ตลาดหุ้นเอเชียทะยานขึ้นเช้านี้ รับคาดการณ์ญี่ปุ่นกระตุ้นศก., ข้อมูลจ้างงานสหรัฐ
12 ก.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้แรงหนุนจากเงินเยนที่อ่อนค่าลง รวมถึงกระแสคาดการณ์ที่ว่าญี่ปุ่นจะเดินหน้าใช้นโยบายกระตุ้นเศรษฐกิจต่อไป หลังจากพรรครัฐบาลสามารถชนะการเลือกตั้งวุฒิสภา 
โดยดัชนี MSCI Asia Pacific เพิ่มขึ้น 0.9% สู่ระดับ 131.80 จุด เมื่อเวลาประมาณ 9.05 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 15,961.30 จุด เพิ่มขึ้น 252.48 จุด, ดัชนี SSE Composite ตลาดหุ้นจีนเปิดวันนี้ที่ 2,992.52 จุด ลดลง 2.40 จุด, ดัชนี HSI ตลาดหุ้นฮ่องกงเปิดวันนี้ที่ 21,046.94 จุด เพิ่มขึ้น 166.44 จุด, ดัชนี TAIEX ตลาดหุ้นไต้หวันเปิดวันนี้ที่ 8,794.73 จุด เพิ่มขึ้น 8.26 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,991.13 จุด เพิ่มขึ้น 2.59 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,882.95 จุด เพิ่มขึ้น 6.81 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,653.58 จุด ลดลง 0.29 จุด
นอกจากนี้ ตลาดหุ้นเอเชียยังได้รับปัจจัยหนุนจากดัชนีดาวโจนส์ตลาดหุ้นนิวยอร์กปิดบวกเมื่อคืนนี้ ขณะที่ดัชนี S&amp;P 500 ปิดที่ระดับสูงสุดเป็นประวัติการณ์ เนื่องจากนักลงทุนยังคงขานรับตัวเลขจ้างงานที่แข็งแกร่งของสหรัฐ